cyanic-selkie/wikianc huggingface dataset:
สุธาสินี พุทธินันทน์
ประวัติ
ชื่อจริง สุธาสินี พุทธินันทน์ เกิดเมื่อวันที่ 1 พฤษภาคม พ.ศ. 2518 เป็นบุตรสาวของ นายเรวัต พุทธินันทน์ ผู้ก่อตั้งบริษัท แกรมมี่ เอนเตอร์เทนเม้นท์ หรือ จีเอ็มเอ็ม แกรมมี่ ร่วมกับ ไพบูลย์ ดำรงชัยธรรม และ นางอรุยา พุทธินันทน์ (สกุลเดิม : สิทธิประเสริฐ) คุณปู่ชื่อ น.ต.ทวี พุทธินันทน์ และคุณย่าชื่อ นางอบเชย พุทธินันทน์ ปัจจุบันสมรสกับ มาร์ค แกรี่ โรดริเกส นักธุรกิจอสังหาริมทรัพย์ชาวอเมริกัน และมีบุตรชาย 1 คน ชื่อ ดานเต้ เรวัต โรดริเกส โดยเกิดเมื่อวันพฤหัสบดีที่ 30 พฤษภาคม พ.ศ. 2556 ที่ ลอสแอนเจลิส สหรัฐอเมริกา
เอเตียน ตาร์ดิฟ เดอ ปอเมอรู เดอ บอร์เดอซูล
เอเตียน ตาร์ดิฟ เดอ ปอเมอรู กงต์ เดอ บอร์เดอซูล (Étienne Tardif de Pommeroux, comte de Bordesoulle; 4 เมษายน ค.ศ. 1771, ลูว์เซอแร - 3 ตุลาคม ค.ศ. 1837, ฟงแตน-ชาลิส) เป็นนายพลฝรั่งเศสในช่วงสงครามนโปเลียนและสงครามคาบสมุทร เขาเริ่มรับราชการทหารใน ค.ศ. 1789 ในตำแหน่งพลทหารในกรมทหารม้าที่ 2 ในช่วงสงครามปฏิวัติฝรั่งเศส เมื่อนโปเลียนขึ้นเป็นจักรพรรดิแห่งฝรั่งเศส บอร์เดอซูลก็ได้รับตำแหน่งพันตรีทหารม้า วีรกรรมที่เขานำทหารม้าออกศึกก็มียุทธการที่เอาส์เทอร์ลิทซ์, ยุทธการที่วากรัม, ยุทธการฟรีทลันท์ เป็นต้น
เมื่อนโปเลียนสิ้นชีพ บอร์เดอซูลเป็นหนึ่งในบรรดาจอมพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพล โอกุสต์ เดอ มาร์มง
บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี
โทโมเอะ โฮตารุ
โทโมเอะ โฮตารุ (土萠 ほたる (Tomoe Hotaru)) หรือเซเลอร์แซทเทิร์น (セーラーサターン (Sērā Satān)) เป็นตัวละครจากมังงะเรื่องเซเลอร์มูน สร้างโดย นาโอโกะ ทาเคอุจิ
ข้อมูลส่วนตัว
"วันเกิด" : 6 มกราคม
"ราศี" : มังกร
"ส่วนสูง" : 147 ซม. (Sailor Stars), 150 ซม. (ภาค S)
"สีผม" : สีดำ
"งานอดิเรก" : อ่านหนังสือ, รวบรวมข้อมูลวิจัย
"สีที่ชอบ" : สีม่วง
"วิชาที่ชอบ" : ประวัติศาสตร์
"วิชาที่ไม่ชอบ" : พละ
"อาหารที่ชอบ" : โซบะ
"อาหารที่ไม่ชอบ" : นม
"สิ่งที่ไม่ชอบ" : เดินทางไกล
"ความสามารถพิเศษ" : ปฐมพยาบาล
"ความฝัน" : นางพยาบาล
"อัญมณีประจำราศี" : โกเมน
นิสัยเบื้องต้น
โฮตารุ มีนิสัยอ่อนโยน บางครั้งอ่อนแอแต่มีความอดทนต่อสู้กับความอ่อนแอทางร่างกายอยู่บ่อยครั้ง
เซเลอร์แซทเทิร์น
เซเลอร์แซทเทิร์น เป็นอัศวินเซเลอร์แห่งการทำลายล้างและการกำเนิด โดยปกติเซเลอร์แซทเทิร์นจะอยู่ในสภาพจำศีลแต่เมื่อใดที่ทาลิสแมนทั้ง 3 เกิดปฏิกิริยาพร้อมกัน เมื่อนั้นเซเลอร์แซทเทิร์นจะตื่นจากการจำศีลในทันที การตื่นจากการจำศีลของเซเลอร์แซทเทิร์นนั้นหมายถึงหายนะที่มีต่อเจ้าหญิงเซเรนิตี้ได้คืบคลานเข้ามาใกล้และหายนะเหล่านั้นจะถูกทำลายลงพร้อมกับการลงทัณฑ์ด้วยง้าวและการลงทัณฑ์ด้วยง้าวของเธอนั้นทำให้ใครหลายๆ คนมักเปรียบเทียบเธอว่าเป็นตัวหายนะและถูกตั้งแง่รังเกียจจากคนรอบข้างเสมอๆ การลงทัณฑ์ด้วยง้าวของเซเลอร์แซทเทิร์นนั้น ทำให้ร่างกายของเธอมีอายุขัยที่สั้นลงทุกครั้งที่ง้าวแห่งความเงียบสงัดตวัดลงบนความหายนะทุกครั้งนั่นเท่ากับเธอได้เตรียมใจแล้วว่าความตายและการเกิดใหม่กำลังรอเธอจึงเป็นสาเหตุให้เธอเป็นอัศวินเซเลอร์ที่มีอายุขัยสั้นที่สุดในบรรดาอัศวินเซเลอร์แห่งระบบสุริยะจักรวาลทั้งมวล แต่ภายหลังจากการต่อสู้กับ เดธบัสเตอร์ อายุขัยของเธอได้ถูกปรับเปลี่ยนโดยให้มีอายุขัยเทียบเท่ากับเซเลอร์คนอื่นๆ คำพูดที่มักจะได้ยินตอนปรากฏตัวคือ เทพีแห่งความเงียบสงัด ผู้ปกป้องดาวเสาร์ ดวงดาวแห่งนิรันดร์ เซเลอร์แซทเทิร์น หรือ เทพีแห่งการทำลายและการกำเนิด เซเลอร์แซทเทิร์น
หลวงพ่อติ้ว
พระพุทธรูปปางมารวิชัย หลวงพ่อติ้ว พระติ้ว เมืองพนัสนิคม เป็นพระพุทธรูป ปางมารวิชัย แกะสลักด้วยไม้แต้ว ลักษณะเป็นศิลปะของชาวลาว ประดิษฐาน ณ พระอุโบสถ วัดหัวถนน ตำบลหัวถนน  อำเภอพนัสนิคม จังหวัดชลบุรี กรมศิลปากรได้ขึ้นทะเบียนเป็นโบราณวัตถุเมื่อ พ.ศ. 2537
ประวัติ
หลวงพ่อติ้ว หรือ พระติ้ว เมืองพนัสนิคม ท้าวศรีวิชัย (บางเอกสารเขียน “ศรีวิไชย”) อุปฮาดเมืองนครพนม เป็นโอรสในพระบรมราชา(ท้าวกู่แก้ว) เจ้าเมืองนครพนม อัญเชิญมาจากเมืองนครพนมในรัชสมัยพระบาทสมเด็จพระพุทธเลิศหล้านภาลัย ต่อมาบุตรผู้ใหญ่ชื่อ ท้าวอินทิสาร ปลัดลาวเมืองสมุทรปราการ ได้บรรดาศักดิ์ที่พระอินทอาษา เจ้าเมืองพนัสนิคมคนแรก (ต้นตระกูลทุมมานนท์) จึงอัญเชิญพระติ้วมาประดิษฐานไว้ที่วัดหัวถนน เมืองพนัสนิคมจนถึงปัจจุบัน
อนึ่ง จุลศักราช ๑๑๗๑ ฝ่ายที่เมืองนครพนมเมื่อ ณ เดือนอ้าย พระบรมราชา (มัง) ขึ้นเป็นเจ้าเมืองนครพนมองค์ใหม่ อุปฮาดชื่อท้าวศรีวิไชยวิวาทกันขึ้น ด้วยบ่าวไพร่อุปฮาดไม่ยอมเป็นผู้น้อย จึงพาสมัครพักพวกบุตรหลานท้าวเพี้ยอพยพลงมาสวามิภักดิ์ ประมาณสองพันเศษ มาถึงกรุงเทพฯ เมื่อ ณ เดือนยี่ โปรดให้ตั้งบ้านอยู่คลองมหาหงษ์ เมืองสมุทรปราการ ครั้นทำบัญชีตรวจดูได้ชายฉกรรจ์แปดร้อยหกสิบคน จึงทรงพระกรุณาโปรดเกล้าฯให้ตั้งท้าวอินทิสาร บุตรผู้ใหญ่ของอุปฮาด เป็นปลัดลาวเมืองสมุทรปราการ จะได้ดูแลไม่ให้กรมการไทยข่มเหงลาว
หัวเมืองกรมท่านั้น พวกลาวอาสาปากน้ำตั้งขึ้นในแผ่นดินสมเด็จพระพุทธเลิศหล้านภาลัย ภายหลังเมื่อปีชวด สัมฤทธิศก จ.ศ. ๑๑๙๐ พวกลาวไม่สบายขอไปตั้งอยู่เมืองพระรถ จึงโปรดเกล้าฯให้ตัดเอาแขวงเมืองชลบุรี เมืองฉะเชิงเทรามาตั้งเป็นเมืองพนัสนิคม ตั้งเจ้าเมืองเป็นพระอินทอาษา (บางเอกสารเขียน “อินทอาสา”)
พระพุทธรูป หลวงพ่อติ้ว เป็นพระพุทธรูป ปางมารวิชัย แกะจากไม้แต้ว (ชาวลาวเรียกไม้ติ้ว) โดยประดิษฐานห่างจากตัวอำเภอพนัสนิคมประมาณ 10 กิโลเมตรตามเส้นทางพนัสนิคม-สระสี่เหลี่ยม ณ วัดหัวถนน ตำบลหัวถนน อำเภอพนัสนิคม พอถึงช่วงเทศกาลสงกรานต์ วันที่ 19 เมษายน ของทุกปีจะมีการแห่องค์หลวงพ่อติ้ว ไปรอบหมู่บ้าน โดยเชื่อว่าจะช่วยดลบันดาลให้ประสบกับสิ่งที่หวังทุกๆประการ
เจนนี ชิปลีย์
เดมเจนนิเฟอร์ แมรี ชิปลีย์ (Jennifer Mary Shipley) เป็นอดีตนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 36 ของนิวซีแลนด์ตั้งแต่ปี พ.ศ. 2540 ถึงปี พ.ศ. 2542
สไปกิง
สไปกิง (Spiking) เป็นตลาดซื้อขายบนมือถือที่มีข้อมูลทางการเงินของตลาดหุ้นของกว่า 10 ประเทศในเอเชียและออสเตรเลีย โดยการประมวลผลข้อมูลล่าสุดที่มีการเผยแพร่ในตลาด แอพพลิเคชันนี้ช่วยให้นักลงทุนติดตามหุ้นที่มีการเคลื่อนไหวโดยผู้อำนวยการของบริษัทหรือผู้ถือหุ้นรายใหญ่ อีกทั้งยังให้ข้อมูลที่เกี่ยวข้องอื่นๆ เช่น ผู้ถือหุ้นหลักของบริษัทหรือพอร์ทโฟลิโอของนักลงทุนแนวหน้า
คุณสมบัติ
สไปกิงติดตามนักลงทุนแถวหน้าจาก 10 ตลาดหุ้นใน 8 ประเทศ (ASX, HKEx, BSE, NSE, MYX, PSE, SGX, SET, HNX, HOSE) และส่งการแจ้งเตือนแบบเรียลไทม์แก่ผู้ใช้เมื่อใดก็ตามที่นักลงทุนเหล่านี้ทำการซื้อขาย หรือเปิดเผยไฟล์แก่สาธารณะ แพลตฟอร์มนี้รวบรวมข้อมูลที่เป็นสาธารณะในตลาดเหล่านี้ และส่งสู่เครื่องเกือบจะในทันทีทันใด ข้อมูลทั้งหมดจากบริษัทมหาชนและจากนักลงทุนที่เชื่อถือได้จะถูกตรวจสอบโดยอัลกอริธึมสำหรับอ่านข้อมูลเพื่อสแกนไฟล์การแลกเปลี่ยนหุ้น มีการสแกนอยู่ตลอดเวลา และข้อมูลจะถูกโพสแทบจะในทันทีบนแอป
ผู้ใช้สไปกิงสามารถดูว่าใครเป็นผู้ถือหุ้น 20 อันดับแรกของบริษัท ราคาและปริมาณของการซื้อขายของพวกเขา และหุ้นอื่นๆที่นักลงทุนเหล่านี้ถือครองในพอร์ทโฟลิโอของพวกเขา แอปนี้ยังให้ผู้ใช้ได้ ‘ติดตาม’ นักลงทุนคนโปรดและนักลงทุนผู้มีชื่อเสียง และจับตาดูการเคลื่อนไหวของพวกเขา และผู้ใช้ยังสามารถจัดตั้งแชทกลุ่มส่วนตัวได้ แอปนี้ให้นักลงทุนชั้นนำ (ผู้ที่ลงทุนมากกว่า 5% ในบริษัทมหาชน) ได้มีทรัพยากรณ์เพื่อการตรวจสอบสถานะในการลงทุน อิทธิพลจากการตัดสินใจของบอร์ด และเข้าถึงความรู้เบื้องลึกมากกว่านักลงทุนอื่นๆ
Spiking Finance (สไฟคิง ไฟแนนซ์) รวบรวมข่าว แถลงการ ทวีต และกิจกรรมการซื้อ/ขายของบริษัทและนักลงทุนที่ผู้ใช้เลือก Spiking Forum (สไปกิง ฟอรัม) จัดการกระทู้อภิปรายแยกตามบริษัทเพื่อให้สมาชิกได้อภิปราย
สไปกิงสามารถใช้ได้ทั้งในระบบปฏิบัติการ ไอโอเอส และ แอนดรอยด์
ประวัติ
คลีเมน เชียง กศ.ด. (CEO และผู้ก่อตั้ง Aly Pte. Ltd.)กล่าวไว้ว่าเขาพัฒนาแนวคิดของแอปนี้จากการสังเกตส่วนตัวของเขาเองในฐานะนักลงทุนด้วยตนเองมากว่า 15 ปี หลายครั้งกระบวนการการตัดสินใจนั้นต้องขึ้นอยู่กับข่าวลือและการคาดคะเนมากเกินไป การจะให้เหตุผลกับการพุ่งของกิจกรรมในตลาดที่อธิบายไม่ได้ เขาคิดถึงแพลตฟอร์มเพื่อรวบรวมข้อมูลปริมาณมากและข้อมูลข่าวสารที่เกี่ยวข้อง และเขาใช้เวลากว่า 20 เดือน และเงินกว่า 250,000 เหรียญสหรัฐในการพัฒนาแอปนี้
ลีโอเดอะไลออน (เอ็มจีเอ็ม)
ลีโอเดอะไลออน (Leo the Lion) เป็นตัวนำโชคของสตูดิโอภาพยนตร์ฮอลลีวูด ซึ่งมีชื่อว่าเมโทร-โกลด์วิน-เมเยอร์ เป็นที่รู้จักในฐานะสัญลักษณ์ที่โดดเด่นประจำสตูดิโอ สร้างสรรค์โดยผู้กำกับฝ่ายศิลป์ประจำพาราเมาต์พิกเจอส์ซึ่งมีชื่อว่าลีโอเนียล เอส.ไลส์
สไปกิง
ประวัติ
ผู้ลงทุนคนแรกคือ เควซ เว็นเชอร์ ธุรกิจเงินร่วมทุนในบริษัทด้านเทคโนโลยีชั้นนำของจีนที่มีความสามารถในการขยายตัวและแบ่งตัวในชุมชนอินเทอร์เน็ตขนาดใหญ่ สไปกิงยังได้รับทุนสนับสนุนจาก National Research Foundation โดยสำนักนายกรัฐมนตรีสิงคโปร์ ภายใต้โครงการi.JAM Reload Programme ถูกเลือกให้เข้าร่วมงานStartupbootcampFinTech Pitch Day 2015 ในฮ่องกง และงานStartupbootcamp Selection Days 2015 ในสิงคโปร์ อีกทั้งยังเป็นหนึ่งในผู้เข้ารอบสุดท้ายในงานBenzingaFintech Awards 2015 ในนิวยอร์ก ในสาขา Research Platforms & Tools - Best in Class.
ลีโอเดอะไลออน (เอ็มจีเอ็ม)
ตั้งแต่ ค.ศ. 1924 เมื่อทางสตูดิโอได้รับการปรับรูปแบบจากการควบรวมกิจการโดยสตูดิโอของซามูเอล โกลด์วิน ร่วมด้วยบริษัทเมโทรพิกเจอร์สของมาร์คัส โมเอล กับบริษัทของหลุยส์ บี.เมเยอร์ ที่มีสิงโตในรูปแบบต่างกันราวห้าแบบที่ใช้สำหรับโลโก้ของเอ็มจีเอ็ม ประกอบด้วยแทนเนอร์ กับลีโอซึ่งเป็นสิงโตตัวปัจจุบัน โดยนับเป็นตัวที่ห้า ทั้งนี้ แทนเนอร์ถูกนำมาใช้เป็นโลโก้ในภาพยนตร์ของเทคนิคัลเลอร์และการ์ตูนเอ็มจีเอ็มทั้งหมด (เช่นการ์ตูนซีรีส์ทอมกับเจอร์รี่) และใช้เป็นโลโก้ของสตูดิโอมาเป็นระยะเวลา 22 ปี (ส่วนลีโอถูกนำมาใช้เป็นโลโก้ตั้งแต่ปี ค.ศ. 1957 นับเป็นระยะเวลา 53 ปี) อย่างไรก็ตาม เมื่อแผนกแอนิเมชันของเอ็มจีเอ็มได้ปิดการดำเนินการลงในปี ค.ศ. 1958 ก็ได้มีการนำมาทำใหม่อีกครั้งโดยชัค โจนส์ในการกำกับเรื่องสั้นทอมกับเจอร์รี่ในปี ค.ศ. 1963 ในเรื่องสั้นนี้ ได้เลือกใช้แทนเนอร์ในฉากเปิดมากกว่าลีโอ โดยมีผู้ซึ่งทำการปรับแต่งไปยังโลโก้ของสตูดิโอช่วงปี ค.ศ. 1961-1963 โดยจีนี่ เดออิทช์ ซึ่งเป็นนักวาดโลโก้การ์ตูน
สไปกิง
ประวัติ
ในวันที่ 1 เมษายน ปี 2016 สไปกิงได้เปิดตัวให้ดาวน์โหลดได้ฟรีบนiOS App Store ให้ข้อมูลด้านการเงินแก่นักลงทุนชั้นนำกว่า 8,000 คนที่ลงทุนอยู่ในตลาดหุ้นสิงคโปร์ (SGX) หลังจากนั้นเวอร์ชันแอนดรอยได้เปิดตัวบน Google Play และตลาดหุ้นทั้งจากเอเชียไปจนถึงออสเตรเลียรวมอยู่ในแพลตฟอร์มนี้ บริษัทแสดงเจตนาที่จะขยายตัวจากซีดฟันดิ้งไปสู่ตลาดระดับภูมิภาคที่มีการเข้าถึงสมาร์ทโฟนสูง ในเดือนกันยายน ปี2016 ได้ทะลุยอดซีดฟันดิ้งเป้าหมาย 1 ล้านเหรียญสิงคโปร์ (732,828 เหรียญสหรัฐ)  นักลงทุนหลักได้แก่:
ลีโอเดอะไลออน (เอ็มจีเอ็ม)
โลโก้แรก : ค.ศ. 1924-1928
สแลทส์ เป็นสิงโตตัวแรกที่ถูกมาใช้ในสตูดิโอโฉมใหม่ มันเกิดที่สวนสัตว์ดับลิน ประเทศไอร์แลนด์ เมื่อวันที่ 20 มีนาคม ค.ศ. 1919 สแลทส์ได้รับเลือกมาใช้ในภาพยนตร์ขาว-ดำทุกเรื่องในช่วงระหว่างปี ค.ศ. 1924 และค.ศ. 1928 โลโก้ต้นตำรับนี้ได้รับการออกแบบโดยโฮเวิร์ด ไดเอทส์ และได้นำมาใช้โดยสตูดิโอโกลวินพิกเจอร์คอร์ปอเรชั่น จากค.ศ. 1916 ถึงค.ศ. 1924 ภาพยนตร์เรื่องแรกที่มีการปรากฏตัวของลีโอเดอะไลออนคือภาพยนตร์เรื่อง พอลลี่ออฟเดอะเซอร์คัส ในปีค.ศ. 1917 โกลวินพิกเจอร์คอร์ปอเรชั่นได้ถูกรวมเข้าเป็นหุ้นส่วนของเอ็มจีเอ็ม และภาพยนตร์เรื่องแรกของเอ็มจีเอ็มที่ได้นำโลโก้ดังกล่าวมาใช้ คือภาพยนตร์เรื่อง ฮีฮูเก็ทส์สแลปด์ (ค.ศ. 1924) ไดเอทส์ได้กล่าวว่าเขาได้ตัดสินใจนำสิงโตมาเป็นตัวนำโชคของสตูดิโอในฐานะเป็นของบรรณาการมหาวิทยาลัยโคลัมเบีย ซึ่งมีทีมนักกีฬาที่มีชื่อเล่นอันเป็นที่รู้จักกันในชื่อของ เดอะไลออนส์ เขายังได้เพิ่มแรงบันดาลใจถึงการสร้างเสียงคำรามของสิงโตซึ่งได้มาจากเพลงปลุกใจสู้ของมหาวิทยาลัยโคลัมเบียที่มีชื่อว่า "Roar, Lion, Roar"
สไปกิง
ประวัติ
แอนดรู เชน ผู้อำนวยการบริหารบริษัท Raffles Asia Capital Pte Ltd
ลีโอเดอะไลออน (เอ็มจีเอ็ม)
โลโก้ลำดับถัดมาของเอ็มจีเอ็ม
โลโก้เอ็มจีเอ็มยังเป็นสัญลักษณ์รองด้วย ดังจะเห็นได้ในฉากเปิดหรือช่วงเครดิตรายชื่อในฉากจบในภาพยนตร์หลายชุดของเอ็มจีเอ็ม ซึ่งดีไซน์ต้นตำรับนี้มาจากโลโก้ของเมโทร-โกลวิน พิกเจอร์ส ช่วงปี ค.ศ. 1923-1924 และดูเหมือนว่ามีการใช้ในฉากเปิดของภาพยนตร์เอ็มจีเอ็มหลายชุดตั้งแต่ ปลายยุค 1920 จนถึงต้นยุค 1930 โลโก้ได้ปรากฏภาพกราฟิกของสิงโตนอนจากมุมมองด้านข้าง บนฐานที่มีคำขวัญจารึกเอาไว้ว่า "A Metro–Goldwyn–Mayer Picture" ด้านหลังสิงโตเป็นแผ่นฟิล์มที่จัดเป็นกึ่งริบบิ้นที่มีคำขวัญว่า "Ars Gratia Artis" โดยด้านข้างของฐานทั้งสองมีแสงไฟส่อง สัญลักษณ์รองใช้ในการเปิดรายการและจบรายการของภาพยนตร์เอ็มจีเอ็มเป็นจำนวนมาก จากช่วงปลายยุค 1920 ถึงช่วงต้นยุค 1970 หลังจากนั้น ได้ย้ายไปอยู่ในช่วงแสดงรายชื่อผู้ผลิตตอนช่วงต้นยุค 1980 แทน ตัวอย่างเช่น โลโก้ที่ปรากฏในการจัดฉายภาพยนตร์ อะคริสต์มาส สตอรี่ ในปี ค.ศ. 1983 ในช่วงแสดงรายชื่อตอนจบ นอกจากนี้ ภาพยนตร์ของเอ็มจีเอ็มที่จัดสร้างในปลายยุค 1930 จนถึงต้นยุค 40 จำนวนมาก ได้กำหนดให้ช่วงแสดงรายชื่อผู้มีส่วนร่วมในฉากเปิด ร่วมกันคัดค้าน งานฝีมือที่มีเค้าโครงเป็นรูปสิงโตนอน ในระหว่างช่วงนี้ มีภาพยนตร์ที่นำเสนอรายชื่อผู้มีส่วนร่วมที่ใช้โลโก้ลักษณะนี้ในภาพยนตร์บางเรื่อง อันประกอบด้วย อะคริสต์มาสแคโรล ที่ดัดแปลงจากนิยายของชาร์ลส์ ดิคเก้นส์ ในฉบับภาพยนตร์ค.ศ. 1938 กับภาพยนตร์ที่นำแสดงโดยเกรทา การ์โบ เรื่อง นีนอทชก้า ในปีค.ศ. 1939
ทีเอ็นเอ เจนเนสิส
ทีเอ็นเอ เจนเนสิส (TNA Genesis) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง โดยจัดขึ้นครั้งแรกเมื่อ 13 พฤศจิกายน ค.ศ. 2005 ที่ TNA Impact! Zone ในเมือง Orlando, Florida
ลีโอเดอะไลออน (เอ็มจีเอ็ม)
การล้อเลียน
ในปี ค.ศ. 1967 ภาพยนตร์ของโรมัน โปลันสกี ซึ่งมีชื่อว่า เดอะเฟียร์เลสแวมไพร์คิลเลอร์ส ภาพสิงโตในสัญลักษณ์ของเอ็มจีเอ็มจัดให้กลายเป็นภาพแวมไพร์แบบการ์ตูนที่มีเลือดหยดออกจากเขี้ยว ส่วนภาพยนตร์เรื่อง เดอะแมรี่มัวร์โชว์ (ซึ่งจัดฉายรอบปฐมทัศน์ในปี ค.ศ. 1970) ตลอดจนการแสดงของ เอ็มทีเอ็มเอนเทอร์ไพรส์ ได้มีการล้อเลียนถึงสิงโตเป็นภาพสีในช่วงท้ายสุดของรายการ โดยมีการวางภาพลูกแมวที่มีชื่อว่า มิมซี่ แทนที่ลีโอ ซึ่งส่งเสียงร้องแบบแมวแทน (ภาพยนตร์ เซนต์เอลส์แวร์ เองก็มีการแสดงของมิมซี่ ในการใส่หน้ากากผ่าตัด) ริบบิ้นที่อยู่เหนือศีรษะของลูกแมวตัวนี้มีข้อความ "MTM" แทนข้อความ "Ars Gratia Artis" ภาพยนตร์เรื่อง มอนตี้ไพธอน กับ แอนด์นาวฟอร์ซัมติงคัมพลีทลี่ดิฟเฟอเรนซ์ ของปี ค.ศ. 1971 มีการล้อเลียนโลโก้ของเอ็มจีเอ็ม โดยให้กระต่ายส่งเสียงคำรามแทน ซึ่งกระต่ายตัวนั้นเป็นเครื่องหมายการค้าของเพลย์บอยโปรดักชั่น
ในการ์ตูนทอมกับเจอร์รี่ ตอนสวิชชิ่งคิทเช่น ค.ศ. 1961 เจอร์รี่ได้ส่งเสียงร้องเหมือนกับลีโอในรูหนูซึ่งดัดแปลงให้อยู่ในริบบิ้นแบบโลโก้ของเอ็มจีเอ็ม นอกจากนี้ ชัค โจนส์ ยังได้กำกับการ์ตูนทอมกับเจอร์รี่ช่วง ค.ศ. 1963-1967 เริ่มมีการเปลี่ยนแปลงรูปแบบการ์ตูนในโลโก้ของเอ็มจีเอ็ม แทนเนอร์ได้ส่งเสียงคำรามในช่วงเริ่ม และหลังจากนั้นทอมก็เข้ามาแทนที่พร้อมกับส่งเสียงร้องแบบแมว
สไปกิง
ประวัติ
ดักลาส ฟู ประธานบริษัท Sakae Holdings Ltd (SGX:5DO) และประธานสภาอุตสาหกรรมแห่งประเทศสิงคโปร์
คอ บูน ฮวี นักลงทุนจากสวรรค์
ลิม อา ฮอค ประธานบริหารของบริษัทPestech International Bhd (KLSE:PESTECH)
ลู เชง กวน ผู้อำนวยการอิสระของบริษัทValuetronics Holdings Limited (SGX:BN2)
อง ชู โป ประธานบริหารกลุ่ม และ CEP กลุ่มของบริษัท Econ Healthcare Group
เจมส์ แทน หุ้นส่วนจัดการของ Quest Ventures และผู้ก่อตั้งร่วมของ 55tuan (NASDAQ:WOWO)
ทอ ซูน ฮัท ประธานบริษัท Novena Foundation Pte Ltd
คาซูมาซะ โทมิตะ CEO และผู้ก่อตั้งของบริษัท ZUU Co Ltd
ในเดือนตุลาคม 2016 สไปกิงชนะรางวัล Gold Winner จาก Singapore infocomm Technology Federation Awards 2016 ในหัวข้อ Best Innovative Start-up (ระยะเริ่มต้น) โดยรางวัลนี้ได้มาด้วยแนวทางอันสร้างสรรค์ในการการแก้ปัญหาเรื่องข้อมูลที่ไม่เป็นระบบสำหรับผู้ลงทุนในตลาดหุ้น และการแสดงรูปแบบที่เป็นนานาชาติ มีความสามารถที่จะเติบโตในเวทีสากล
Thalassoanaperus
Thalassoanaperus เป็นสกุลของ Worm ที่อยู่ในวงศ์ Convolutidae.
สปีชีส์ของสกุลนี้พบในยุโรป
สปีชีส์ในสกุล ได้แก่:
แหล่งโบราณคดีหนองโน
แหล่งโบราณคดีหนองโน เป็นแหล่งโบราณคดียุคก่อนประวัติศาสตร์ สมัยสำริด ที่ตั้งอยู่ในตำบลไร่หลักทอง อำเภอพนัสนิคม จังหวัดชลบุรี
ประวัติ
แหล่งโบราณคดีหนองโน ตำบลไร่หลักทอง อำเภอพนัสนิคม เป็นแหล่งโบราณคดีสมัยก่อนประวัติศาสตร์ สมัยสำริด ซึ่งมีการขุดพบโบราณวัตถุได้ เช่น กำไลทำจากเปลือกหอย ตุ้มหูทำจากหินอ่อน ภาชนะดินเผา และสิ่วทำจากสำริด และปัจจุบันได้เก็บรักษาโบราณวัตถุที่พิพิธภัณฑสถานแห่งชาติ ปราจีนบุรี อีกด้วย
ที่ตั้ง
แหล่งโบราณคดีหนองโน ตั้งอยู่ ตำบลไร่หลักทอง อำเภอพนัสนิคม จังหวัดชลบุรี
เกลุก
นิกายเกลุก หรือ นิกายเกลุกปา  หรือ นิกายหมวกเหลือง พัฒนามาจากนิกายกาตัมที่อาจารย์อตีศะวางรากฐานและและอาจารย์จงคาปาเป็นผู้ปฏิรูปหลักคำสอนของนิกายหมวกแดงแล้วตั้งนิกายใหม่ขึ้นเมื่อ นิกายเกลุกปะ หรือนิกายหมวกเหลือง เมื่อท่านมรณภาพได้สืบทอดตำแหน่งเจ้าอาวาสวัดกานเด็นให้ เจล ซับเจ ถือเป็นจุดเริ่มต้นการสืบทอดผู้นำของสายนิกายเกลุก ผู้นำนิกายเกลุกในปัจจุบันคือผู้ดำรงตำแหน่งดาไล ลามะหรือทะไล ลามะ ซึ่งเป็นผู้นำทางจิตวิญญาณของทิเบตด้วย
พระสงฆ์ในนิกายนี้ได้รับการยกย่องนับถือจากผู้ปกครองมองโกลว่าเป็นผู้นำทางจิตวิญญาณ และต่อมาถือว่าเป็นผู้ปกครองบ้านเมืองด้วย
ทะไลลามะบางองค์ได้รับมอบอำนาจจากผู้นำมองโกลให้ปกครองประเทศทิเบตทั้งหมด ทำให้พระพุทธศาสนาและวัฒนธรรมเจริญรุ่งเรือง จนถึงทะไลลามะองค์ที่ 7 (พ.ศ. 2351-2401) ทิเบตได้เข้าสู่ยุคของการปิดประตูอยู่โดดเดี่ยว เนื่องจากประสบความผันผวนและการเปลี่ยนแปลงต่าง ๆ ตามเหตุการณ์ของบ้านเมือง เช่น มีนักบวชคริสต์ศาสนาเดินทางเข้ามาเผยแผ่ศาสนา ความสัมพันธ์กับประเทศอินเดียจางหาย จีนได้เข้าครอบครองทิเบตใน พ.ศ. 2494
พระพุทธศาสนาในทิเบตมีหลายนิกาย นิกายเก่าที่นับถือพระปัทมสัมภวะนั้นต่อมาได้ชื่อว่า นิกายหมวกแดง มีคำสอนที่ผสมผสานระหว่าหินยานกับมหายานเข้าด้วยกัน บังคับพระสงฆ์ให้ถือพรหมจรรย์และไม่สนับสนุนไสยศาสตร์
คำสอน
นิกายเกลุก เน้นความเคร่งครัดในวินัยเป็นพื้นฐาน ลามะของนิกายนี้ส่วนใหญ่เป็นพระสงฆ์ เน้นการสอนทั้งทางพระสูตรที่เป็นวิชาการ และทางตันตระที่เน้นการปฏิบัติ และการวิเคราะห์ธรรมโดยตรรกวิภาษ หัวข้อใหญ่ที่ศึกษาคือ ปัญญาบารมี ปรัชญามาธยมิกะ การรับรู้ที่ถูกต้อง ปรากฏการณ์วิทยา และพระวินัย
บทบาททางการเมือง
ผู้นำของนิกายนี้คือทะไล ลามะ ถือเป็นประมุขของทิเบตตั้งแต่ พ.ศ. 2183
เนเธอร์แลนด์ของบูร์กอญ
ราชวงศ์
ดินแดนส่วนใหญ่ของบริเวณที่ว่านี้ตกไปเป็นของดยุกแห่งบูร์กอญจากราชวงศ์วาลัว หรือราชวงศ์วาลัว-บูร์กอญซึ่งเป็นสายรองของพระราชวงศ์ฝรั่งเศสในปี ค.ศ. 1384 เมื่อหลุยส์เดอมาล (Louis de Mâle) เคานท์แห่งฟลานเดอร์สเสียชีวิต มากาเร็ตที่ 3 เคานเตสแห่งฟลานเดอร์ส ผู้เป็นทายาทของหลุยส์สมรสกับฟิลิปเดอะโบลด์พระราชโอรสองค์สุดท้องในพระเจ้าจอห์นที่ 2 แห่งฝรั่งเศส ผู้เป็นดยุกแห่งราชวงศ์วาลัวส์คนแรกของบูร์กอญ ฉะนั้นจึงได้รับ เคาน์ตีฟลานเดอร์ส, อาร์ตัว, เรเทล, บูร์กอญ และ เนอแวร์เป็นมรดก มากาเร็ตและฟิลิปเริ่มต้นสมัยการปกครองของบูร์กอญในกลุ่มประเทศแผ่นดินต่ำ
ดินแดนบูร์กอญมาขยายตัวเพิ่มขึ้นโดยเริ่มจากการได้เคาน์ตีนามูร์ในปีค.ศ. 1421, ดัชชีบราบันต์ และดัชชีลิมบวร์คในปี ค.ศ. 1430, เคาน์ตีแอโน, เคาน์ตีฮอลแลนด์ และเซแลนด์ในปี ค.ศ. 1432, ดัชชีลักเซมเบิร์กในปีค.ศ. 1441 และดัชชีเกลเดอร์สในปี ค.ศ. 1473
สมัยของการปกครองโดยราชวงศ์วาลัวมาสิ้นสุดลงในปี ค.ศ. 1477 เมื่อชาร์ลผู้อาจหาญ เสียชีวิตในสนามรบโดยไม่มีทายาทชาย ดินแดนอาณาจักรดยุกจึงกลับไปเป็นของราชบัลลังก์ฝรั่งเศส และส่วนที่เป็นกลุ่มประเทศแผ่นดินต่ำตกไปเป็นของฟิลิปแห่งฮาพส์บวร์ค โอรสของมารีแห่งบูร์กอญกับจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์
มาเลเซียแอร์ไลน์ซิสเต็ม เที่ยวบินที่ 653
มาเลเซียแอร์ไลน์ซิสเต็ม เที่ยวบินที่ 653 (MH653) เป็นเที่ยวบินภายในประเทศมาเลเซียของสายการบินมาเลเซียแอร์ไลน์ซิสเต็ม มีกำหนดเดินทางจากปีนังถึงกรุงกัวลาลัมเปอร์ เมื่อวันที่ 4 ธันวาคม ค.ศ. 1977 เที่ยวบินนี้ถูกจี้เพื่อให้เปลี่ยนไปลงจอดที่สิงคโปร์ ก่อนจะตกที่ตำบลตันจงกูปังในรัฐยะโฮร์ ผู้โดยสารและลูกเรือทั้งหมด 100 คนเสียชีวิต เหตุการณ์นี้เป็นเหตุเครื่องบินตกครั้งแรกของมาเลเซียแอร์ไลน์
หลังจากนั้นไม่นาน ลูกเรือได้รายงานว่า "เรากำลังมุ่งหน้าไปที่สิงคโปร์ ราตรีสวัสดิ์" ภายหลังผู้สืบสวนพบว่ามีเสียงปืนดังขึ้นหลายครั้งในช่วงท้ายของเครื่องบันทึกข้อมูลการบิน จึงสันนิษฐานว่านักบินและผู้ช่วยนักบินถูกสลัดอากาศยิงเสียชีวิต ทำให้เครื่องอยู่ในสภาวะ "ไร้การควบคุมจากผู้ชำนาญการ" เวลา 20.15 น. เครื่องบินขาดการติดต่อ ต่อมาเวลา 20.36 น. ชาวบ้านตำบลตันจงกูปัง รัฐยะโฮร์รายงานว่าได้ยินเสียงระเบิดและเห็นเศษซากเครื่องบินที่ไหม้ไฟตกในหนองน้ำ ภายหลังได้รับการยืนยันว่าเป็นของเที่ยวบินดังกล่าว มีการรายงานเพิ่มเติมว่าเครื่องตกกระแทกพื้นด้วยความเร็วสูงในลักษณะเกือบตั้งฉากกับพื้นดิน ผู้โดยสาร 93 คนและลูกเรือ 7 คน เสียชีวิตทั้งหมด
สาเหตุของการจี้เครื่องบินและการตกยังไม่เป็นที่ทราบแน่ชัด อย่างไรก็ตาม เจ้าหน้าที่ของท่าอากาศยานในกัวลาลัมเปอร์กล่าวว่าสลัดอากาศเป็นสมาชิกของกองทัพแดงญี่ปุ่น ในปี ค.ศ. 1996 สำนักข่าวซีเอ็นเอ็นเขียนบทความระบุว่าสลัดอากาศเป็นสมาชิกของกองทัพแดงญี่ปุ่นเช่นกัน แต่ไม่ได้รับการยืนยัน หลังเหตุการณ์ดังกล่าว กรมการบินพลเรือนมาเลเซียได้จัดตั้งส่วนความปลอดภัยทางการบินขึ้น
Flagellophora
Flagellophora เป็นสกุลของ Worm ที่อยู่ในวงศ์ Ascopariidae มีเพียงสปีชีส์เดียวคือ Flagellophora apelti.
สปีชีส์ที่พบในยุโรปเหนือ
สำนักงานกรรมการกลาง 39 แห่งพรรคแรงงานเกาหลี
รูม 39 (ชื่ออย่างเป็นทางการคือ สำนักงานกรรมการกลาง 39 แห่งพรรคแรงงานเกาหลี เรียกอีกอย่างหนึ่งว่า บูโร 39, ดิวิชั่น 39, หรือ ออฟฟิด 39 ) เป็นองค์กรลับของพรรคแรงงานแห่งเกาหลี ที่พยายามเก็บรักษาเงินสกุลต่างประเทศด้วยการปลอม เพื่อผู้นำประเทศเกาหลีเหนือ
มีการนำเงินเข้าองค์กร ระหว่าง $500 ล้าน ถึง $1 พันล้านต่อปี หรือมากกว่านี้ และอาจจะเกี่ยวข้องกับกิจการที่ผิดกฏหมาย ตัวอย่างเช่น การปลอมธนบัตร 100 ดอลลาร์, ผลิตสารควบคุม (รวมทั้งการสังเคราะห์เมแทมเฟตามีน และการแปลงมอร์ฟีนที่มีฝิ่นปนเปื้อนสารบริสุทธิ์ เช่น เฮโรอีน) และการฉ้อโกงประกันระหว่างประเทศ
แม้ว่าประเทศเกาหลีเหนือจะถูกโดดเดี่ยว แต่มันก็ยากที่จะประเมินข้อมูลชุดนี้ หลายข้อมูลของ รูม 39 นั้นเป็นวิกฤตศรัทธาของ คิม จ็อง-อึน อย่างต่อเนื่อง การเปิดสำนักงานของเขาสู่การสนับสนุนทางการเมืองและการช่วยกองทุน อาวุธนิวเคลียร์
ประวัติ
รูม 39 ก่อตั้งขึ้นโดย คิม อิล-ซ็อง ในช่วงปลายทศวรรษที่ 1970 ได้รับการอธิบายเป็นหลักสำคัญที่ทำให้ประเทศเกาหลีเหนืออยู่ได้ โดยเรียกว่า "ศาลเศรษฐกิจ" ศูนย์กลางในราชวงศ์คิม ปัจจุบันยังไม่มีใครทราบถึง ต้นกำเนิดของชื่อรูม 39
โชซ็อน อิลโบ รายงานเรื่อง รูม 38 นำโดยคิม จ็อง-อิล รวมเข้ากับ รูม 39 ในช่วงปลายปี 2009 แต่ทั้งสองสำนักงานก็แยกอีกครั้งในปี 2010 the two were split again in 2010 เนื่องจากความแตกต่างในการได้รับสกุลเงินต่างประเทศ
วัตถุประสงค์และกิจกรรม
รูม 39 เกี่ยวข้องกับการจัดการสกุลเงินต่างประเทศ รายได้มาจากคนต่างชาติมาอาศัยโรงแรมในกรุงเปียงยาง, ทองคำและการทำเหมืองแร่สังกะสี, และการเกษตรและการส่งออกประมง เชื่อว่าหลายบริษัทถูกควบคุมโดย รูม 39 ประกอบด้วย การค้าโซควัง และ ธนาคารทาเอะซ็อง
รายงานปี 2007 เผยแพร่โดย โครงการไมเลินเนียม ของ สมาคมสหพันธ์แห่งสหประชาชาติโลก รายงานว่า เกาหลีเหนือสร้างรายได้กว่า 500 ถึง 1 พันล้านดอลลาร์สหรัฐต่อปีจากวิสาหกิจอาชญากร
ในปี 2009 วอชิงตันโพสต์ระบุรายงานร่างแผนประกันภัยการทุจริตทั่วโลก ของรัฐบาลเกาหลีเหนือ ในชื่อคอร์ปประกันภัยแห่งชาติเกาหลี (เคเอ็นไอซี) โดยหาสัญญารับประกันภัย กับบริษัทประกันภัยต่างประเทศและยื่นคำร้องในการฉ้อโกง สัญญาดังกล่าวอยู่ภายใต้กฎหมายของประเทศเกาหลีเหนือ และความท้าทายทางกฎหมายก็ไร้ผล
ยังเชื่ออีกว่า รูม 39 ดำเนินธุรกิจร้านอาหารเกาหลีเหนือ ที่ชื่อว่าเปียงยาง [12]  [11]
ในปี ค.ศ. 2015 สหภาพยุโรปได้มีมติเกี่ยวกับเคเอ็นไอซี โดยลงโทษและเพิ่มเคเอ็นไอซีเป็นหนึ่งในองค์กร รูม 39 เคเอ็นไอซี (เป็นสำนักงานในเมืองฮัมบวร์ค ประเทศเยอรมนี และลอนดอน สหราชอาณาจักร) โดยได้รายงานทรัพย์สินว่ามีทรัพย์สินราว 787 ล้านปอนด์ ในปี ค.ศ. 2014 โดยมีส่วนร่วมในการหลอกลวงตลาดประกันภัยและกองทุนอสังหาริมทรัพย์ และการเปลี่ยนเงินตราในต่างปรเทศ แท ย็อง-โฮ อดีตผู้ช่วยเอกอัคราชทูตเกาหลีเหนือประจำสหราชอาณาจักรที่ได้หลบหนีจากประเทศในปี ค.ศ. 2016 ได้กล่าวถึงประเทศเกาหลีเหนือว่า ในแต่ละปีเกาหลีเหนือได้รับคนละ "สิบล้านดอลลาร์สหรัฐ" จากการฉ้อโกงประกัน
รี จ็อง โฮ เป็นเจ้าหน้าอาวุธโส ประจำองค์กร รูม 39 ประมาณ 30 ปี เขาได้แปรพักตร์มาอยู่ที่ประเทศเกาหลีใต้ในปี ค.ศ. 2014 และประเทศสหรัฐอเมริกาในปี ค.ศ. 2016 รียังเป็นประธานกลุ่ม คัมกังเกาหลี โดยได้ร่วมกับนักธุรกิจชาวจีนในบริษัทแท็กซี ในกรุงเปียงยาง บริษัทการส่งสินค้าของประธานาธิบดีเกาหลีเหนือ ประธานสาขาในแดงฮยอง บริษัทการค้าเกาหลีเหนือที่เกี่ยวกับ อาหารทะเล, ถ่านหิน, การส่งสินค้า และน้ำมัน
ในปี ค.ศ. 2017 บทความในหนังสือพิมพ์ รี อธิบายถึง วิธีหลีกเลี่ยงจากการคว่ำบาตรโดยการโอนเงินสดจากประเทศจีนไปยังประเทศเกาหลีเหนือด้วยทางเรือและรถไฟ
รายชื่อผู้ดำรงตำแหน่งมิสไทยแลนด์เวิลด์
ต่อไปนี้เป็นรายนามผู้ชนะในการประกวด มิสไทยแลนด์เวิลด์ ในแต่ละปี
รางวัลพระราชทานพระสุรัสวดี ครั้งที่ 13 ประจำปี พ.ศ. 2532
'''รางวัลพระราชทานพระสุรัสวดี ครั้งที่ 13 ประจำปี พ.ศ. 2532''' (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 18 พฤศจิกายน พ.ศ. 2532 ณ ห้องส่งใหญ่ สถานีโทรทัศน์สีกองทัพบกช่อง 7
แหล่งโบราณคดีที่ฝังศพโบราณบ้านเหนือ
แหล่งโบราณคดีที่ฝังศพโบราณบ้านเหนือ เป็นแหล่งโบราณคดียุคก่อนประวัติศาสตร์ ที่ตั้งอยู่ในตำบลไร่หลักทอง อำเภอพนัสนิคม จังหวัดชลบุรี
ประวัติ
แหล่งโบราณคดีที่ฝังศพโบราณบ้านเหนือ บริเวณดังกล่าวน่าจะเป็นแหล่งที่ฝังศพสมัยก่อนประวัติศาสตร์ แต่เป็นแหล่งที่ไม่ใหญ่นัก ไม่พบร่องรอยของการอยู่อาศัย อาจจะเป็นเพราะเป็นแหล่งที่ฝังศพเท่านั้นหรือเป็นที่ฝังศพและที่อยู่อาศัยแต่ชั้นหลักฐานของการอยู่อาศัยถูกทำลายไปหมดแล้ว หลักฐานที่พบ หมายเหตุ - สำรวจ 2531
ที่ตั้ง
ตำบลไร่หลักทอง อำเภอพนัสนิคม จังหวัดชลบุรี แผนที่ทหาร พิมพ์ครั้งที่1 -RTSD ลำดับชุดL7017 ระวาง 5235 IV รุ้ง 13ฐ 28' 45" เหนือ แวง 101 ฐ 11'36 " ตะวันออก พิกัดกริด 47 PQQ 374912
ควินซี โจนส์
ควินซี ดีไลต์ โจนส์ จูเนียร์ (Quincy Delight Jones, Jr.) เกิดเมื่อวันที่ 14 มีนาคม ค.ศ. 1933 เป็นคอนดักเตอร์ชาวอเมริกัน โปรดิวเซอร์เพลง ผู้เรียบเรียงดนตรี ผู้ประพันธ์เพลงภาพยนตร์และนักทรัมเปต
ในช่วง 5 ทศวรรษ ของการอยู่ในอุตสาหกรรมการบันเทิง เขาได้รับการเสนอชื่อเข้าชิงรางวัลแกรมมี่ 79 ครั้ง โดยได้รับรางวัลแกรมมี่ 27 ครั้ง รวมถึงในสาขาตำนานแห่งรางวัลแกรมมี่ในปี 1971 เขายังเป็นที่รู้จักในการเป็นโปรดิวเซอร์ให้กับผลงานอัลบั้ม ทริลเลอร์ ของศิลปินไมเคิล แจ็กสัน ซึ่งอัลบั้มนี้มียอดขายกว่า 110 ล้านชุดทั่วโลก และในฐานะเป็นโปรดิวเซอร์และคอนดักเตอร์ในเพลงการกุศล “We Are the World” เขายังเป็นที่รู้จักกับเพลง "Soul Bossa Nova" ที่เดิมทีทำกับอัลบั้มเพลง Big Band Bossa Nova ซึ่งต่อมาเพลง "Soul Bossa Nova" ยังเป็นเพลงธีมของเวิลด์คัปปี 1998 และเป็นธีมเกมโชว์แคนาดาที่ชื่อ Definition และเพลงประกอบในภาพยนตร์ของวูดี อัลเลนที่ชื่อ Take the Money และภาพยนตร์ของไมค์ มายเออส์เรื่อง Austin Powers: International Man of Mystery และยังถูกนำไปใช้เป็นแซมเพิลของศิลปินแร็ปชาวแคนาดา ดรีม วอร์ริเออส์ ใน "My Definition of a Boombastic Jazz Style"
อัสมัต เดาลัตชาฮี
แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน (Esmat Dowlatshahi) เสด็จพระราชสมภพเมื่อปี 2448 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน
โอมพันนา
โอมพันนา (Om Banna) หรือ บาบากระสุน (Bullet Baba ) เป็นศาลเจ้าที่ตั้งอยู่ในอำเภอปาลีใกล้กับเมืองโชธปุระ ประเทศอินเดีย เพื่อบูชาเทพเจ้าชื่อเดียวกันที่อยู่ในรูปของรถจักรยานยนต์ ตัวศาลเจ้าตั้งอยู่ห่างไป 20 km จากตัวเมืองปาลี และ 53 km จากเมืองโชธปุระ รถจักรยานยนต์คันดังกล่าวเป็นรถรุ่น รอยัลเอนฟีลด์บุลเลท RNJ 7773 ขนาด 350 ซีซี
อัสมัต เดาลัตชาฮี
อภิเษกสมรส
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น  เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
โอมพันนา
เชื่อกันว่าโอมพันนาจะช่วยคุ้มครองเรื่องการเดินทางให้เป็นไปโดยราบรื่นและปลอดภัย
อัสมัต เดาลัตชาฮี
อภิเษกสมรส
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี
โอมพันนา
ประวัติ
เมื่อวันที่ 2 ธันวาคม 1988 โอม พันนา ชายหนุ่มผู้มีชื่อเดิมคือ โอม สิงห์ รฐูร (Om Singh Rathore) (คำว่า banna เป็นคำเรียกเยาวชนวรรณะราชปุตในทางให้เกียรติ) เดินทางจากเมืองบังคที (Bangdi) ใกล้ สันเทราว (Sanderao) ในปาลีมุ่งหน้าโจติลา (Chotila) ด้วยรถจักรยานยนต์ ก่อนจะสูญเสียการควบคุมรถและชนเข้ากับต้นไม้ริมทาง และเสียชีวิตคาที่ เช้าวันถัดมา เจ้าหน้าที่ตำรวจได้นำรถจักรยานยนต์ไปไว้ที่สถานีตำรวจท้องถิ่น ก่อนที่ในเช้าวันถัดมาจะพบว่ารถจักรยานยนต์สูญหายไปจากสถานีตำรวจ แต่กลับมาตั้งอยู่ตรงจุดที่เกิดอุบัติเหตุ เจ้าหน้าที่ตำรวจจึงรุดไปยังที่เกิดเหตุ นำรถจักรยานยนต์กลับมาตั้งที่สถานีตำรวจพร้อมทั้งเทน้ำมันเครื่องทิ้งจนหมด และล็อกรถยนต์ไว้ด้วยกุญแจ ก่อนที่ในเช้าวันถัดมาจะพบว่าจักรยานยนต์ไลคันดังกล่าวหายไปจากสถานีตำรวจ และกลับมาตั้งอยู่ที่จุดเกิดเหตุเหมือนเดิม
อัสมัต เดาลัตชาฮี
สวรรคต
เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา
โอมพันนา
การบูชา
ชาวบ้านที่สัญจรผ่านบริเวณศาลจะโค้งคำนับหรือทำความเคารพองค์โอมพันนา บ้างมีการถวายเครื่องดื่มแอลกอฮอล์ขวดเล็ก ๆ และมีการร้องเพลงสรรเสริญ ของถวายบูชามีทั้งธูป, ดอกไม้, มะพร้าว, สุรา, ด้ายแดงและขนมหวาน รวมถึงมีการจุดเพลิงนิรันดร์ที่ศาลเจ้าด้วย
วอลเลย์บอลชายชิงแชมป์โลก 1990
วอลเลย์บอลชายชิงแชมป์โลก 1990 (1990 FIVB Volleyball Men's World Championship) เป็นครั้งที่ 12 ของการแข่งขัน ถูกจัดขึ้นในประเทศบราซิล ระหว่างวันที่ 18–28 ตุลาคม ค.ศ. 1990 (พ.ศ. 2533)
พระรัตนสัมภวพุทธะ
พระรัตนสัมภวพุทธะ (रत्नसंभव; ; ) เป็นพระธยานิพุทธะ 1 ใน 5 องค์ พระนามหมายถึงพระผู้เป็นต้นกำเนิดแห่งสิ่งมีค่าทั้งมวล ประทับอยู่ทางทิศใต้ของพุทธมณฑล พระกายสีเหลืองทอง เป็นต้นตระกูลพระโพธิสัตว์ตระกูลรัตนะ ซึ่งเปรียบได้กับปัญญาอันประเสริฐ เป็นสัญญลักษณ์ของพระรัตนตรัย สัญลักษณ์ประจำพระองค์คือ จินดามณี หมายถึงการเข้าถึงความรู้แจ้ง มโนวิญญาณธาตุและจิตตรัสรู้ ทรงม้าเป็นพาหนะ
ความเชื่อ
พระองค์เป็นประมุขของรัตนโคตร ซึ่งแสดงความอุดมสมบูรณ์ รูปลักษณ์ที่อยู่เดี่ยวๆของพระองค์หายาก มักจะรวมอยู่กับพระธยานิพุทธะองค์อื่นๆ ประทับอยู่ทางทิศใต้ของพุทธมณฑล ทรงเป็นตัวแทนปัญญาญาณแบบเท่าเทียม คือมองเห็นผู้อื่นเท่าเทียมกับตน คัมภีร์มรณศาสตร์ของทิเบตกล่าวว่าพระองค์จะปรากฏกายในวันที่สามของบาร์โด พร้อมด้วยแสงสีเหลือง พระโพธิสัตว์ที่ปรากฏพร้อมกับพระองค์คือ พระอากาศครรภ์โพธิสัตว์และพระสมันตภัทรโพธิสัตว์
ท่าทาง
ภาพของพระองค์มักมีกายสีเหลืองทอง พระหัตถ์ทำท่าทานมุทรา คือพระหัตถ์ซ้ายวางบนพระเพลาอยู่ในท่าทำสมาธิ พระหัตถ์ขวาเหยียดลง แบพระหัตถ์ออก ปลายนิ้วชี้จดนิ้วโป้ง
พาหนะ
พาหนะของพระองค์คือม้าบิน ซึ่งตามความเชื่อของคนโบราณมักเป็นตัวแทนของแสงสว่างเพราะเป็นพาหนะของพระอาทิตย์ ส่วนชาวพุทธมหายาน จะถือว่าเป็นสัญลักษณ์ของโชคและความสง่างาม
สัญลักษณ์
สัญลักษณ์ของพระองค์คือจินดามณี ซึ่งอาจหมายถึงได้ทั้งพระรัตนตรัยและจิตที่หลุดพ้นแล้ว
ฟรันโก บาเรซี
ฟรันโก บาเรซี (Franco Baresi) เกิดเมื่อวันที่ 8 พฤษภาคม ค.ศ. 1960 ที่เมืองตราวาลยีโต ประเทศอิตาลี เป็นอดีตนักฟุตบอล และโค้ชทีมเยาวชน เขาเล่นในตำแหน่งสวีปเปอร์โดยเล่นอยู่ในสโมสรเอซี มิลาน ในเซเรียอา ตลอดอาชีพของเขา ในปี ค.ศ. 1999 เขาได้รับลงคะแนนให้เป็นผู้เล่นเอซี มิลานแห่งศตวรรษ จากผู้งานในการเป็นกองหลังที่ดีที่สุดในรุ่นของเขา
อ้างอิง
1960
เดด เมานท์ เดธ เพลย์
เดด เมานท์ เดธ เพลย์ เป็นซีรีส์มังงะญี่ปุ่น แต่งเรื่องโดยเรียวโงะ นาริตะและวาดภาพโดยชินตะ ฟูจิโมโตะ เริ่มตีพิมพ์ในนิตยสารยังกังกังของบริษัทสแควร์เอนิกซ์ในเดือนตุลาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เมื่อเดือนเมษายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนต์ ซีรีส์อนิเมะโทรทัศน์ดัดแปลงผลิตโดยสตูดิโอกีกทอยส์ ออกอากาศคอร์แรกตั้งแต่เดือนเมษายนถึงมิถุนายน พ.ศ. 2566 มีกำหนดออกอากาศคอร์ที่สองในเดือนตุลาคม พ.ศ. 2566
ทิโมธี ดอลตัน
ทิโมธี เลเนิร์ด ดอลตัน เลกเกตต์ (Timothy Leonard Dalton Leggett; ; เกิดวันที่ 21 มีนาคม ค.ศ. 1946) เป็นนักแสดงชาวอังกฤษ เขาเริ่มต้นอาชีพของเขาด้วยการแสดงละครเวที ก่อนที่จะเปิดตัวในภาพยนตร์ด้วยการแสดงเป็น พระเจ้าฟีลิปที่ 2 แห่งฝรั่งเศส ในภาพยนตร์แนวดรามาประวัติศาสตร์เมื่อปี ค.ศ. 1968 เรื่อง ราชันใจเพชร เขาได้รับชื่อเสียงระดับนานาชาติในฐานะนักแสดงคนที่สี่ที่แสดงเป็นสายลับ เจมส์ บอนด์ ในภาพยนตร์ชุดบอนด์ของ อีออนโปรดักชันส์ โดยเขาแสดงใน 007 พยัคฆ์สะบัดลาย (1987) และ 007 รหัสสังหาร (1989) นอกจากนี้ เขายังแสดงในภาพยนตร์เรื่อง แฟลช กอร์ดอน ผ่ามิติทะลุจักรวาล (1980), เหิรทะลุฟ้า (1991), ลูนี่ย์ ทูนส์ รวมพลพรรคผจญภัยสุดโลก (2003), โปลิศ โคตรแมน (2007) และ ทริปลวงโลก (2010) ดอลตันแสดงเป็น นายโรเชสเตอร์ ในละครโทรทัศน์ของบีบีซีเรื่อง เจน แอร์ (1983), เรตต์ บัตเลอร์ ในละครชุดสั้นของซีบีเอสเรื่อง สการ์เลตต์ (1994), ราสซิลอน ในละครชุดแนวไซไฟผจญภัยของบีบีซีวันเรื่อง ดอกเตอร์ฮู (2009–2010), เซอร์ มัลคอล์ม เมอร์เรย์ ในละครแนวสยองขวัญเรื่อง เพนนีเดรดฟูล (2014–2016) และ เดอะชีฟ ในละครชุดแนวตลก-ดรามาของ ดีซียูนิเวิร์ส / เอชบีโอแม็กซ์ เรื่อง ดูม พาโทรล (2019–ปัจจุบัน)
แหล่งข้อมูลอื่น
1944
บอมเบอร์แมนบลาสต์
บอมเบอร์แมนบลาสต์ (Bomberman Blast) เป็นเกมแอ็กชันที่ได้รับการพัฒนาและเผยแพร่โดยบริษัทฮัดสันซอฟต์สำหรับระบบวีและวีแวร์ ซึ่งเป็นส่วนหนึ่งของซีรีส์บอมเบอร์แมน เกมนี้เป็นเกมที่สองของเกมบอมเบอร์แมนที่สามารถดาวน์โหลดได้ โดยต่อจากบอมเบอร์แมนไลฟ์สำหรับเอกซ์บอกซ์ไลฟ์อาร์เคด และตามด้วยบอมเบอร์แมนอัลตราสำหรับเพลย์สเตชัน เน็ตเวิร์ก
เกมดังกล่าวได้รับการเปิดตัวเป็นสองเวอร์ชัน ได้แก่ เวอร์ชันขายปลีกที่มีคุณสมบัติครบถ้วนและสามารถดาวน์โหลดได้ กับเวอร์ชันวีแวร์ที่ราคาถูกลงโดยมีเนื้อหาน้อยกว่า ทั้งนี้ เวอร์ชันขายลีกได้รับการเปิดตัวในประเทศญี่ปุ่นเมื่อวันที่ 25 กันยายน ค.ศ. 2008 ในขณะที่เวอร์ชันวีแวร์ได้รับการเปิดตัวเมื่อวันที่ 30 กันยายน ค.ศ. 2008 รวมถึงเวอร์ชันวีแวร์ได้รับการเปิดตัวในทวีปยุโรปเมื่อวันที่ 12 กันยายน ค.ศ. 2008 และในทวีปอเมริกาเหนือเมื่อวันที่ 29 กันยายน ค.ศ. 2008
ภาพรวม
บอมเบอร์แมนบลาสต์เวอร์ชันวีแวร์มีเฉพาะโหมดประจัญบานแบบดั้งเดิม ในขณะที่การเปิดตัวขายปลีกยังมีโหมดเนื้อเรื่องและคุณสมบัติเพิ่มเติมอื่น ๆ เนื้อเรื่องของโหมดเนื้อเรื่องโคจรล้อมรอบบอมเบอร์แมนที่ช่วยชีวิตมีของผู้เล่น ด้วยการเอาชนะบอสห้าตัวที่ลักพาตัวพวกเขาไป โหมดเนื้อเรื่องครอบคลุม 39 ด่านใน 5 โลก ซึ่งมีศัตรูที่แตกต่างกัน 31 แบบ
เกมนี้มีไอเทมใหม่ ๆ เช่น จรวดที่ทำให้ผู้เล่นบินได้ และโล่ รวมถึงมีการเปิดใช้งานไอเทมต่าง ๆ โดยการเขย่าวีรีโมต ส่วนในเวอร์ชันขายปลีก ผู้เล่นยังสามารถซื้อการอัปเกรดและพาวเวอร์-อัป ได้โดยการเติมอัญมณีที่สะสมระหว่างการเล่น เช่น หัวใจ, เพิ่มไฟ, เพิ่มระเบิด และเพิ่มความเร็ว นอกจากนี้ ผู้เล่นยังสามารถใช้มีของพวกเขาระหว่างการเล่น และเวอร์ชันขายปลีกมีโหมดที่เรียกว่าบอมเบอร์แมนฟอร์บีกินเนอส์ ซึ่งจะสอนผู้เล่นมือใหม่เกี่ยวกับพื้นฐานของเกม
เกมนี้ได้รับการควบคุมเป็นหลักด้วยวีรีโมตซึ่งถือไว้ที่ด้านข้างสไตล์เกมแพดของแฟมิคอม เกมนี้ยังรองรับคอนโทรลเลอร์เกมคิวบ์ แต่ไม่ใช่คลาสสิกคอนโทรลเลอร์ เกมดังกล่าวยังรองรับโหมดการแสดงผลแบบจอกว้าง 480พี และ 16:9 แต่จะไม่แสดงผลในดอลบีโปรลอจิก II ทั้งนี้ เมื่อใช้รีโมตวีสี่ตัวและคอนโทรลเลอร์เกมคิวบ์สี่ตัวร่วมกัน เกมนี้จะสามารถรองรับการเล่นแบบออฟไลน์ 8 ผู้เล่น
โหมดประจัญบาน
โหมดประจัญบานของเกมมีผู้เล่นแปดคน, การเล่นออนไลน์ทั่วโลกพร้อมการจัดอันดับ รวมถึงผู้เล่นที่มีเวอร์ชันค้าปลีกและวีแวร์สามารถแข่งกันเองได้ 10 สเตจประจัญบานได้รวมอยู่ในเวอร์ชันวีแวร์ ในขณะที่เวอร์ชันจำหน่ายปลีกมีอีก 2 สเตจ รวมเป็น 12 สเตจ โหมดการต่อสู้แปดผู้เล่นได้รับการสนับสนุนโดยมีผู้เล่นสี่คนโดยใช้คอนโทรลเลอร์เกมคิวบ์ และผู้เล่นสี่คนโดยใช้รีโมตวี
โหมดประจัญบานยังแนะนำ "การเคลื่อนไหวเรียกร้อง" ซึ่งผู้เล่นสามารถแสดงอิโมติคอน ผู้เล่นวีแวร์สามารถเข้าถึงการเคลื่อนไหวได้ 10 แบบ ในขณะที่ผู้เล่นเวอร์ชันขายปลีกสามารถเข้าถึงได้ทั้งหมด 20 แบบ
การพัฒนาและการตลาด
ค.ศ. 2008 ซึ่งเป็นปีที่บอมเบอร์แมนบลาสต์เปิดตัว เป็นวันครบรอบ 25 ปีของแฟรนไชส์บอมเบอร์แมน เกมดังกล่าวได้รับการพัฒนาโดยฮัดสันซอฟต์เอง ซึ่งสำหรับไม่เหมือนกับบอมเบอร์แมนไลฟ์สำหรับเอกซ์บอกซ์ไลฟ์อาร์เคดที่ได้จ้างบริษัทภายนอกต่อแบ็กโบนเอนเตอร์เทนเมนต์ เดิมทีเกมนี้มีกำหนดวางจำหน่ายในเดือนมิถุนายน ค.ศ. 2008 แต่ต่อมาได้เลื่อนไปจนถึงเดือนกันยายน ค.ศ. 2008 เนื่องจากบริษัทฮัดสันต้องการให้แน่ใจว่าโหมดออนไลน์นั้นยอดเยี่ยม
และเพื่อเป็นการฉลองการเปิดตัวบอมเบอร์แมนบลาสต์ บริษัทฮัดสันได้จัดการแข่งบอมเบอร์แมนบลาสต์ที่เรียกว่า "บอมบ์อิตอัป"
ภาคต่อ
ได้มีการประกาศภาคต่อโดยบริษัทฮัดสันในชื่อบอมเบอร์แมนไลฟ์: แบตเทิลเฟสต์ ทางวีแวร์เมื่อ ค.ศ. 2011 อย่างไรก็ตาม การเปิดตัวถูกยกเลิกสำหรับวีแวร์ และได้วางจำหน่ายเฉพาะระบบเอกซ์บอกซ์ 360 อาร์เคด
พรรคประชาชนแห่งชาติเยอรมัน
พรรคประชาชนแห่งชาติเยอรมัน(Deutschnationale Volkspartei, DNVP)เป็นพรรคฝ่ายอนุรักษ์นิยมแห่งชาติในเยอรมนีในช่วงสาธารณรัฐไวมาร์.ก่อนที่พรรคกรรมกรชาติสังคมนิยมเยอรมัน(NSDAP)ยึดครองอำนาจ เป็นพรรคอนุรักษ์นิยมที่สำคัญและชาตินิยมในสาธารณรัฐไวมาร์แห่งเยอรมนี.เป็นการร่วมมือกันของฝ่ายชาตินิยม,ฟื้นฟูระบอบกษัตริย์, völkisch,และต่อต้านชาวยิวและสนับสนุนต่ออุดมการณ์รวมกลุ่มเยอรมัน(Pan-German League).
รายชื่อเว็บเบราว์เซอร์
รายชื่อเว็บเบราว์เซอร์
เว็บเบราว์เซอร์ที่เป็นที่รู้จักกันดี
เรียงตามลำดับเวลาที่เปิดให้ใช้:
เว็บเบราว์เซอร์ที่ใช้ตัววาดหน้าเว็บ Trident
เว็บเบราว์เซอร์ที่ใช้ตัววาดหน้าเว็บ Trident ที่พัฒนาโดยบริษัทไมโครซอฟท์
ปฏิกิริยานิวเคลียร์
ปฏิกิริยานิวเคลียร์ (Nuclear reaction) ในสาขาฟิสิกส์นิวเคลียร์และเคมีนิวเคลียร์ หมายถึงกระบวนการที่นิวเคลียส 2 ตัวของอะตอมเดียวกัน หรือนิวเคลียสของอะตอมหนึ่งและอนุภาคย่อย ของอีกอะตอมหนึ่งจากภายนอกอะตอมนั้น ชนกัน ทำให้เกิดนิวเคลียสใหม่หนึ่งตัวหรือมากกว่าหนึ่งตัวที่มีจำนวนอนุภาคย่อยแตกต่างจากนิวเคลียสที่เริ่มต้นกระบวนการ ดังนั้นปฏิกิริยานิวเคลียร์จะต้องทำให้เกิดการเปลี่ยนแปลงของอย่างน้อยหนึ่งนิวไคลด์ ไปเป็นอย่างอื่น หากนิวเคลียสหนึ่งมีปฏิกิริยากับอีกนิวเคลียสหนึ่งหรืออนุภาคอื่นและพวกมันก็แยกออกจากกันโดยไม่มีการเปลี่ยนแปลงลักษณะของนิวไคลด์ใด ๆ กระบวนการนี้เป็นแต่เพียงประเภทหนึ่งของการกระเจิงของนิวเคลียสเท่านั้น ไม่ใช่ปฏิกิริยานิวเคลียร์
ในหลักการ ปฏิกิริยาสามารถเกิดขึ้นจากการชนกันของอนุภาคมากกว่าสองอนุภาค แต่เป็นไปได้น้อยมากที่นิวเคลียสมากกว่าสองตัวจะมาชนกันในเวลาเดียวกันและสถานที่เดียวกัน เหตุการณ์ดังกล่าวจึงเป็นของหายากเป็นพิเศษ (ดูกระบวนการสามอัลฟา ซึ่งเป็นตัวอย่างหนึ่งที่ใกล้เคียงกับการเกิดปฏิกิริยานิวเคลียร์สามเส้า) "ปฏิกิริยานิวเคลียร์" เป็นคำที่หมายความถึงการเปลี่ยนแปลงที่"ถูกเหนี่ยวนำให้เกิด"ในนิวไคลด์ ดังนั้นมันจึงไม่สามารถนำไปใช้กับการสลายกัมมันตรังสีชนิดใด ๆ ได้ (เพราะโดยคำจำกัดความแล้ว การสลายกัมมันตรังสีเป็นกระบวนการที่เกิดขึ้นเอง)
ปฏิกิริยานิวเคลียร์ในธรรมชาติจะเกิดขึ้นจากการปฏิสัมพันธ์ระหว่างรังสีคอสมิกและสสาร และปฏิกิริยานิวเคลียร์สามารถถูกประดิษฐ์ขึ้นเพื่อให้ได้พลังงานนิวเคลียร์ในอัตราที่ปรับได้ตามความต้องการ บางทีปฏิกิริยานิวเคลียร์ที่โดดเด่นมากที่สุดจะเป็นปฏิกิริยาลูกโซ่นิวเคลียร์ในวัสดุที่แตกตัวได้ (fissionable material) เพื่อเหนี่ยวนำให้เกิดปฏิกิริยานิวเคลียร์ฟิชชั่นและปฏิกิริยานิวเคลียร์ฟิวชันต่างๆขององค์ประกอบเบาที่ผลิตพลังงานให้กับดวงอาทิตย์และดวงดาวทั้งหลาย ทั้งสองประเภทในการเกิดปฏิกิริยานี้ถูกใช้ในการผลิตอาวุธนิวเคลียร์
สัญลักษณ์
เพื่อความสมดุลของสมการข้างต้นสำหรับมวล ประจุและเลขมวล นิวเคลียสตัวที่สองด้านขวาจะต้องมีเลขอะตอมเป็น 2 และเลขมวลเป็น 4; ดังนั้น มันจึงยังคงเป็นฮีเลียม-4 ดังนั้นสมการที่สมบูรณ์จึงเป็น:
หรือเพียงแค่:
แทนที่จะใช้สมการเต็มรูปแบบดังกล่าวข้างต้น ในหลาย ๆ สถานการณ์ สัญญลักษณ์ที่มีขนาดกะทัดรัดจะถูกใช้เพื่ออธิบายปฏิกิริยานิวเคลียร์ต่างๆ รูปแบบของแบบฟอร์มนี้คือ A(b,c)D เทียบเท่ากับ A + b ได้ c + D. อนุภาคเบาทั่วไปมักจะถูกย่อให้สั้นแบบนี้ โดย p สำหรับโปรตอน n สำหรับนิวตรอน d สำหรับ ดิวเทอเรียม, α แทนอนุภาคแอลฟา หรือฮีเลียม-4, β สำหรับอนุภาคบีตาหรืออิเล็กตรอน, γ สำหรับรังสีแกมมา ฯลฯ ปฏิกิริยาดังกล่าวข้างต้นจะถูกเขียนเป็น Li-6(d,α)α
ประวัติ
ในปี 1917, เออร์เนสต์ รัทเทอร์ฟอร์ดก็สามารถประสบความสำเร็จในการแปลงร่างของไนโตรเจนให้เป็นก๊าซออกซิเจนที่มหาวิทยาลัยแห่งแมนเชสเตอร์ โดยการใช้อนุภาคแอลฟายิงไปที่ไนโตรเจน 14N + α → 17O + p นี่เป็นการสังเกตครั้งแรกของปฏิกิริยานิวเคลียร์ที่ถูกเหนี่ยวนำให้เกิดขึ้น, นั่นคือ, ปฏิกิริยาที่อนุภาคจากการสลายตัวหนึ่งถูกใช้ในการแปลงให้เป็นอีกนิวเคลียสหนึ่ง ในที่สุดในปี 1932 ที่มหาวิทยาลัยเคมบริดจ์, ปฏิกิริยานิวเคลียร์และการแปลงพันธ์ทางนิวเคลียร์ที่ถูกประดิษฐ์ขึ้นอย่างสมบูรณ์ถูกทำได้สำเร็จโดยเพื่อนร่วมงานของรัทเธอร์ฟอร์ด นายจอห์น Cockcroft และนายเออร์เนส วอลตัน พวกเขาใช้โปรตอนที่ถูกเร่งความเร็วแบบประดิษฐ์ยิงเข้าใส่ลิเธียม-7 เพื่อแยกนิวเคลียสออกเป็นสองอนุภาคแอลฟา การทดลองนี้เป็นที่รู้จักกันแพร่หลายว่าเป็น "การแยกอะตอม" แม้ว่ามันจะไม่ใช่ปฏิกิริยานิวเคลียร์ฟิชชั่นแบบทันสมัยที่มีการค้นพบภายหลังในปี 1938 ในองค์ประกอบหนักโดยนักวิทยาศาสตร์ชาวเยอรมัน นายอ็อตโต ฮาห์นและนายฟริตซ์ Straßmann
การอนุรักษ์พลังงาน
พลังงานจลน์อาจถูกปล่อยออกมาในระหว่างการเกิดปฏิกิริยา (หรือปฏิกิริยาคายความร้อน (exothermic reaction)) หรือพลังงานจลน์อาจจะต้องมีการใส่เข้าไปเพื่อให้เกิดปฏิกิริยา (หรือปฏิกิริยาดูดความร้อน (endothermic reaction)) ซึ่งสามารถคำนวณได้โดยการอ้างอิงไปยังตารางของ'มวลนิ่งของอนุภาค' (particle rest mass) ที่แม่นยำมากต่อไปนี้ ตามตารางที่อ้างอิงถึง นิวเคลียสของ  มีมวลอะตอมสัมพันธ์ที่ 6.015 หน่วยมวลอะตอม (ตัวย่อ u), ดิวเทอเรียมมี 2.014 u และนิวเคลียสของฮีเลียม-4 มี 4.0026 u ดังนั้น:
ในปฏิกิริยานิวเคลียร์หนึ่ง พลังงานสัมพันธ์ (relativistic energy) รวมจะถูกอนุรักษ์ เพราะฉะนั้น มวลนิ่ง "ที่ขาดหายไป" จึงต้องเกิดขึ้นอีกครั้งในรูปของพลังงานจลน์ที่ถูกปล่อยออกไปในระหว่างปฏิกิริยา; แหล่งที่มาของมันคือพลังงานยึดเหนี่ยวนิวเคลียส (nuclear binding energy) (พลังงานยึดเหนี่ยว, พลังงานยึดเหนี่ยวของโปรตอนและนิวตรอนในนิวเคลียส มีค่าเท่ากับพลังงานที่น้อยที่สุดสำหรับการแยกนิวเคลียสออกเป็นโปรตอนและนิวตรอน นอกจากนี้ยังหมายถึง พลังงานยึดเหนี่ยวของอิเล็กตรอนด้วย ซึ่งมีค่าเท่ากับพลังงานที่ต้องใช้เพื่อแยกอิเล็กตรอนออกมาจากอะตอมหรือโมเลกุล [นิวเคลียร์]) เมื่อใช้สูตรสมดุลมวล-พลังงาน E = mc² ของ Einstein ปริมาณของพลังงานที่ปล่อยออกมาก็จะสามารถกำหนดได้ ก่อนอื่นเราต้องรู้พลังงานเทียบเท่าของหนึ่งหน่วยมวลอะตอม:
ดังนั้น 1 u c² = 931.49 MeV.
ดังนั้นพลังงานที่ปล่อยออกมาจะเท่ากับ 0.0238 × 931 MeV = 22.2 MeV
พูดอีกอย่างคือ: มวลจะลดลง 0.3% ซึ่งสอดคล้องกับ 0.3% ของ 90 PJ/กก. เท่ากับ 270 TJ/kg
นี้เป็นจำนวนที่มากของพลังงานสำหรับปฏิกิริยานิวเคลียร์หนึ่ง จำนวนที่สูงมากนี้เป็นเพราะพลังงานยึดเหนี่ยวต่อ'นิวคลีออน'ของนิวเคลียสของฮีเลียม-4 ที่สูงผิดปกติ เพราะนิวเคลียสของ He-4 เป็น "วิเศษสองเท่า" (นิวเคลียสของ He-4 จะเสถียรแบบที่ไม่ปกติและถูกผูกมัดกันไว้อย่างแน่นหนาด้วยเหตุผลเดียวกันกับที่อะตอมของฮีเลียมเป็นก๊าซเฉื่อย นั่นคือ แต่ละคู่ของโปรตอนและนิวตรอนใน He-4 ครอบครองวงโคจรนิวเคลียร์เต็ม 1s ในลักษณะเดียวกับที่คู่ของอิเล็กตรอนในอะตอมของฮีเลียมครอบครองวงโคจรอิเล็กตรอนเต็ม 1s) ด้วยเหตุนี้อนุภาคแอลฟาจะปรากฏขึ้นบ่อยครั้งทางด้านขวามือของปฏิกิริยานิวเคลียร์
ค่า Q และความสมดุลของพลังงาน
ในการเขียนสมการการเกิดปฏิกิริยา คล้ายกับสมการทางเคมี สารหนึ่งอาจบวกเข้าไปและให้พลังงานจากปฏิกิริยาทางด้านขวา เช่น:
สำหรับกรณีเฉพาะที่กล่าวถึงข้างต้น พลังงานปฏิกิริยาได้ถูกคำนวณเป็นค่า Q = 22.2 MeV ดังนั้น:
พลังงานปฏิกิริยา ("ค่า Q") จะเป็นบวกสำหรับปฏิกิริยา exothermal และเป็นลบสำหรับปฏิกิริยา endothermal ในทางตรงกันข้าม มันมีความแตกต่างระหว่างผลรวมของพลังงานจลน์ในด้านสุดท้ายกับในด้านเริ่มต้น แต่ในทางกลับกัน มันก็ยังมีความแตกต่างเช่นกันระหว่างมวลนิ่งนิวเคลียร์ในด้านเริ่มต้นกับในด้านสุดท้าย (เราได้คำนวณค่า Q ข้างต้นในวิธีนี้)
อัตราการเกิดปฏิกิริยา
ถ้าสมการของการเกิดปฏิกิริยามีความสมดุล มันไม่ได้หมายความว่าปฏิกิริยาได้เกิดขึ้นจริง อัตราการเกิดปฏิกิริยาขึ้นอยู่กับพลังงานของอนุภาคและฟลักซ์ของอนุภาคและภาคตัดขวางของปฏิกิริยา ตัวอย่างหนึ่งของพื้นที่เก็บขนาดใหญ่ของอัตราการเกิดปฏิกิริยาคือฐานข้อมูล REACLIB ที่ได้รับการดูแลรักษาโดยสถาบันร่วมสำหรับดาราศาสตร์ฟิสิกส์นิวเคลียร์
นิวตรอนเมื่อเทียบกับไอออน
นอกจากนี้ เนื่องจากแรงผลักเป็นสัดส่วนกับผลผลิตของทั้งสองประจุ ปฏิกิริยาระหว่างนิวเคลียสที่หนักด้วยกันจะหาได้ยากกว่าปฏิกิริยาระหว่างนิวเคลียสหนักและนิวเคลียสเบา และจำเป็นต้องมีระดับพลังงานเริ่มต้นที่สูงกว่าอีกด้วย ในขณะที่ปฏิกิริยาระหว่างสองนิวเคลียสเบาเป็นสิ่งที่พบมากที่สุด
นิวตรอน ในทางตรงกันข้าม ไม่มีประจุไฟฟ้าที่จะทำให้เกิดแรงผลัก และสามารถที่จะเริ่มต้นปฏิกิริยานิวเคลียร์ที่พลังงานต่ำมาก ในความเป็นจริง ที่พลังงานอนุภาคที่ต่ำอย่างมาก (ที่สอดคล้องกับการสมดุลความร้อนที่อุณหภูมิห้อง) ความยาวคลื่นแบบ de Broglie ของนิวตรอนจะเพิ่มขึ้นอย่างมาก อาจจะเพิ่มภาคตัดขวางการดักจับของมันให้สูงขี้นอย่างมาก ที่ระดับพลังงานใกล้กับค่า resonances ของนิวเคลียสที่เกี่ยวข้อง ดังนั้นนิวตรอนพลังงานต่ำอาจจะทำให้เกิดปฏิกิริยามากกว่านิวตรอนพลังงานสูงด้วยซ้ำ
ประเภทของปฏิกิริยาที่โดดเด่น
ในขณะที่ปฏิกิริยานิวเคลียร์สามารถเกิดขึ้นได้หลายวิธี มีหลายชนิดที่พบบ่อย หรือโดดเด่นไปเลย ตัวอย่างได้แก่ :
ปฏิกิริยาโดยตรง
การยิงด้วยพลังงานปานกลางจะถ่ายเทพลังงานหรือได้รับนิวคลีออนหรือสูญเสียนิวคลีออนให้กับนิวเคลียสในการกระทบกันอย่างรวดเร็วเพียงครั้งเดียว (10−21 วินาที) การถ่ายเทพลังงานและโมเมนตัมมีขนาดค่อนข้างเล็ก แต่ก็เป็นประโยชน์อย่างยิ่งในการทดลองฟิสิกส์นิวเคลียร์ เพราะกลไกการเกิดปฏิกิริยามักจะง่ายพอที่จะคำนวณด้วยความถูกต้องเพียงพอที่จะตรวจสอบโครงสร้างของนิวเคลียสเป้าหมาย
การกระเจิงที่ไม่ยืดหยุ่น
บทความหลัก: Inelastic scattering
จะมีการถ่ายโอนเฉพาะพลังงานและโมเมนตัมเท่านั้น
ปฏิกิริยาการถ่ายโอน
ปกติที่พลังงานต่ำปานกลาง นิวคลีออนหนึ่งตัวหรือมากกว่าจะถูกถ่ายโอนระหว่างกระสุนและเป้าหมาย สิ่งเหล่านี้มีประโยชน์ในการศึกษาโครงสร้างเปลือกนอกของนิวเคลียส
ปฏิกิริยากับนิวตรอน
ปฏิกิริยาทั้งหลายที่เกิดกับนิวตรอนต่างๆมีความสำคัญในเครื่องปฏิกรณ์นิวเคลียร์และอาวุธนิวเคลียร์ ในขณะที่ปฏิกิริยานิวตรอนที่รู้จักกันดีคือการกระเจิงของนิวตรอน (neutron scattering), การจับยึดนิวตรอนและนิวเคลียร์ฟิชชั่น สำหรับบางนิวเคลียสเบา (โดยเฉพาะ'นิวเคลียสแปลกแปลก') ปฏิกิริยากับนิวตรอนความร้อนส่วนใหญ่จะเป็นปฏิกิริยาแบบถ่ายโอน ดังนี้:
บางปฏิกิริยามีความเป็นไปได้เฉพาะกับนิวตรอนเร็วเท่านั้น ได้แก่:
ปฏิกิริยานิวเคลียร์แบบผสม
การถ่ายโอนพลังงานไปให้กับนิวเคลียสสามารถเกิดขึ้นได้โดยการยิงด้วยกระสุนพลังงานต่ำหรือด้วยอนุภาคพลังงานสูง ทำให้เกิดพลังงานบนนิวเคลียสจำนวนมากเกินไปที่จะผูกพันอนุภาคภายในนิวเคลียสนั้นให้สามารถเกาะกลุ่มร่วมกันได้อย่างเต็มที่ ในระดับเวลาประมาณ 10−19 วินาที อนุภาค มักจะเป็นนิวตรอน จะถูก "ต้ม" จนแตกออก นั่นคือมันจะยังคงเกาะติดอยู่ด้วยกันจนกระทั่งพลังงานที่มากพอปรากฏขึ้นบนนิวตรอนจนมีความเข้มข้นพอที่นิวตรอนนั้นจะหลุดออกจากแรงดึงดูดที่มีร่วมกัน อนุภาคที่มีประจุไฟฟ้าจะยากที่จะถูกต้มจนแตกออกอันเนื่องมาจากเครื่องกั้นของคูลอมบ์ (coulomb barrier) นิวเคลียสกึ่งผูกพันที่ถูกกระตุ้นจะถูกเรียกว่า นิวเคลียสผสม (compound nucleus)
(e, e' xn), (γ, xn) ที่มีพลังงานต่ำ (xn หมายถึงนิวตรอนหนึ่งหรือมากกว่า) เมื่อรังสีแกมมาหรือ'พลังงานรังสีแกมมาเสมือน' อยู่ใกล้กับ giant dipole resonance พลังงานหรือรังสีเหล่านี้จะเพิ่มความจำเป็นสำหรับ'การป้องกันรังสี'รอบ'เครื่องเร่งอนุภาคอิเล็กตรอน'
ข้อมูลเพิ่มเติม: การแบ่งแยกนิวเคลียส
คาเมนาชิ คาซูยะ
คาเมนาชิ คาซูยะ (亀梨 和也 (Kamenashi Kazuya); เกิดวันที่ 23 กุมภาพันธ์ ค.ศ. 1986) เป็นไอดอล นักร้อง-นักแต่งเพลง นักแสดง ผู้มีชื่อเสียงทางโทรทัศน์ โปรดิวเซอร์ ผู้ดำเนินรายการวิทยุ และในบางครั้งเป็นนายแบบ สัญชาติญี่ปุ่น เกิดและโตในเอโดงาวะ โตเกียว แล้วเข้าค่ายจอห์นนีและสหาย เมื่ออายุ 12 ปี (ปี 1998) ยูนิตวง KAT-TUN สีประจำตัว ชมพู
แหล่งข้อมูลอื่น
1986
นาอาดีบู
นาอาดีบู (نواذيبو, เบอร์เบอร์: Nwadibu, ชื่อเดิม ฝรั่งเศส: Port-Étienne; Nouadhibou) เป็นเมืองใหญ่เป็นอันดับ 2 ของประเทศมอริเตเนีย เป็นศูนย์กลางการค้าที่สำคัญ เมืองมีประชากร 118,000 คน และมีมากกว่า 140,000 คน ในเขตมหานคร เมืองตั้งอยู่ไม่ไกลจากชายแดนประเทศมอริเตเนียกับเวสเทิร์นสะฮารา ดินแดนขัดแย้งกับโมร็อกโก
เทศมณฑลแกลเอเยแกนจ์
แกลเอเยแกนจ์ เป็นเทศมณฑลในจังหวัดเคร์มอน ประเทศอิหร่าน โดยมีแกลเอเยแกนจ์เป็นเมืองหลัก เทศมณฑลนี้แยกออกจากเทศมณฑลแคฮ์นูจใน พ.ศ. 2548 จากสำมะโน พ.ศ. 2549 เทศมณฑลนี้มีประชากร 69,008 คนใน 14,649 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอชอฮ์ดอดโฆดอ และมีเมืองเพียงเมืองเดียวคือแกลเอเยแกนจ์
วะฮาบีย์
วะฮาบีย์ (ٱلْوَهَّابِيَةُ, อัล-วะฮ์ฮาบิยะฮ์) เป็นกลุ่มเคลื่อนไหวทางศาสนาและลัทธิอิสลามที่ก่อตั้งโดยมุฮัมมัด อิบน์ อับดุลวะฮ์ฮาบ โดยสาวกกล่าวว่าเป็น "อนุรักษ์นิยมสุดโต่ง", "ขวาจัด" "เคร่งครัด", "มูลฐานนิยม", หรือ "พิวริแทนต์" ในฐานะ "ขบวนการปฏิรูป" อิสลาม เพื่อฟื้นฟู "การสักการะเอกเทวนิยมอันบริสุทธิ์" (เตาฮีด) ส่วนผู้ต่อต้านเรียกว่า "ขบวนการลัทธิเบี่ยงเบน", "ลัทธิเลวทราม" และผู้บิดเบือนอิสลาม คำว่าวะฮาบีย์ มักใช้โต้เถียงและสาวกทั่วไปไม่ใช้คำนี้ โดยกล่าวถึงลัทธินี้ว่า ซะละฟี หรือ มุวะฮ์ฮิด อ้างว่า เพื่อเน้นในหลักการ เตาฮีด ("ความเป็นเอกลักษณ์" และ "ความเป็นเอกภาพ" ของพระเป็นเจ้า) หรือเอกเทวนิยม โดยห้ามมุสลิมในการทำ ชิรก์ (บูชาเทวรูป)
ลัทธินี้ดำเนินตามหลักเทววิทยาของอิบน์ ตัยมียะฮ์ และมัซฮับฮันบะลี แม้ว่าส่วนน้อยของผู้นำสำนักฮันบะลีปฏิเสธมุมมองของอิบน์ อับดุลวะฮ์ฮาบ เนื่องจากอิทธิพลของออตโตมัน
วะฮาบีย์ ถูกตั้งชื่อตามมุฮัมมัด อิบน์ อับดุลวะฮ์ฮาบ (ค.ศ. 1703–1792). เขาเริ่มขบวนการปฏิรูปทั่วแคว้นนัจด์ สนับสนุนการกวาดล้างการปฏิบัติของซุนนีไปทั่ว เช่น การเคารพคนดีและการเยี่ยมเยียนสุสานของพวกเขาซึ่งทำกันอยู่ทั่วโลกอิสลาม แต่เขาถือว่าเป็นการบูชาบุคคลและเป็นสิ่งอุตตริในศาสนาอิสลาม (บิดอะฮ์)
มุสลิมทั้งซุนนีและชีอะฮ์ส่วนใหญ่ทั่วโลกปฏิเสธการตีความของวะฮาบีย์ และมุสลิมหลายคนโต้แย้งพวกเขาว่าเป็นก๊ก หรือ "ลัทธิเลวทราม" บรรดาอุละมาอ์ รวมไปถึงผู้ที่มาจากมหาวิทยาลัยอัลอัซฮัร ปรักปรำวะฮาบีย์อยู่หลายคำ เช่นคำว่า "ความศรัทธาของซาตาน" วะฮาบีย์ ถูกกล่าวหาว่าเป็น "ต้นกำเนิดของการก่อการร้ายทั่วโลก", เป็นแรงบันดาลใจแก่รัฐอิสลามอิรักและลิแวนต์ และก่อให้เกิดความแตกแยกในสังคมมุสลิม โดยการกล่าวหามุสลิมที่ไม่ยอมรับคำนิยามของวะฮาบีย์ในฐานะเอกเทวนิยมว่า พวกนอกรีต (ตักฟีร) และแสดงความบริสุทธิ์ต่อการฆ่า ลัทธินี้ถูกวิจารณ์จากการทำลายอนุสรณ์นักบุญ, สุสาน และสิ่งก่อสร้างกับโบราณวัตถุของมุสลิมและไม่ใช่มุสลิม
เครือข่ายนักศึกษาประชาชนปฏิรูปประเทศไทย
เครือข่ายนักศึกษาประชาชนปฏิรูปประเทศไทย (ตัวย่อ: คปท.) เป็นขบวนการทางการเมืองภาคประชาชน มีบทบาทในช่วงวิกฤตการณ์การเมืองไทย พ.ศ. 2556–2557